Kauno kolegijos Kraštotvarkos fakultetas

Kauno kolegijos Kraštotvarkos fakultetas – Kauno kolegijos studijų organizavimo ir taikomųjų tyrimų padalinys, rengęs kvalifikuotus žemės ūkio valdymo, organizavimo, inovacijų diegimo specialistus.

Kauno kolegijos padalinys buvo įsikūręs Mokslo g. 2, Mastaičiuose, Kauno rajone. Fakultete studijavo 1100 studentų, dirbo per 70 dėstytojų. Dekanas – Vaclovas Makūnas.

 Istorija 

 1920 m. atnaujintame Aukštosios Fredos dvare dvare įsikūrė Sodininkavimo ir daržininkavimo mokykla.
 Nuo 1923 m. mokykla priklausė Kauno Universiteto Gamtos ir matematikos fakultetui.
 Nuo 1924 m. mokykla atiteko Žemės ūkio ministerijos žinion.
 Po reorganizacijos 1925 m. mokykla vadinosi Fredos aukštesniąja sodininkystės ir daržininkystės mokykla.
 Po eilinės reorganizacijos 1935 m. mokymo įstaiga vėl tapo Sodininkystės ir daržininkystės mokykla.
 1945 m. mokykla tapo technikumu, be to, tai buvo ir mokymo institucija, ir gamybinis padalinys. Vėliau pervadintas į Kauno Mičiurino tarybinį ūkį–technikumą.
 Tais pačiais metais įkurtas Kauno žemės ūkio technikumas, kurio pagrindu tapo nuo 1922 m. gyvavusi Dotnuvos žemės ir miškų ūkio mokykla ir nuo 1927 m. Kėdainiuose veikusi aukštesnioji kultūrtechnikų mokykla. Specialistai rengti pagal žemėtvarkos, žemės ūkio melioracijos, topografijos programas.
 1982 m. Kauno Mičiurino tarybinis ūkis–technikumas ir Kauno žemės ūkio technikumas buvo sujungti į vieną instituciją.
 1990 m. kaip Kauno aukštesnioji žemės ūkio mokykla buvo perkelta į naujus rūmus su puikia mokymo ir gamybos baze Mastaičiuose Kauno rajone.
 Atgimimo laikais mokykla tapo Aukštesniąja kraštotvarkos ir verslo mokykla.
 2002 m. rugsėjo 1 d., vykdant mokyklų pertvarką, pastaroji aukštesnioji mokykla prijungta prie Kauno kolegijos ir tapo Kauno kolegijos Kraštotvarkos fakultetu.
 2013 m. Kauno kolegijos Kraštotvarkos ir Technologijų fakultetai sujungti į Kauno kolegijos Technologijų ir kraštotvarkos fakultetą.

 Studijų programos 

Šiame akademiniame padalinyje veikė suaugusiųjų mokymo ir geoinformacinių sistemų kompetencijų centrai, buvo įrengtas modernus baseinas, plėtojamos įvairių tyrimų kryptys (dekoratyviųjų ir sodo augalų asortimento, technologijų ir aplinkos optimizavimas, geoinformacinės sistemos). Studijų procesą organizavo Geodezijos katedra bei Želdinių ir agrotechnologijų katedra.
 Geodezija (taikomoji geodezija, žemės tvarkymas, geografinės informacinės sistemos, nekilnojamojo turto formavimas ir vertinimas)
 Nekilnojamojo turto matavimų inžinerija (inžinerinės infrastruktūros informacinė sistema, nekilnojamojo turto kadastro informacinė sistema)
 Želdiniai ir jų dizainas (sodybos želdinimas, gėlių komponavimas, gėlių auginimo technologijos, dekoratyvinių ir sodo augalų medelynai)
 Želdinamų teritorijų inžinerija (sodybos želdyno įrengimas, teritorijų tvarkymo elementų gamyba)
 Agroverslų technologijos (sodininkystės ir daržininkystės prekinė gamyba, ekologinė gamyba)

 Žymūs pedagogai 

 Antanas Busilas, rašytojas, spaudos darbuotojas
 Kazys Daugėla, geodezininkas, fotografas
 Jonas Jasiukaitis, architektas
 Jokūbas Stanišauskas, tarpukario Lietuvos ministras

 Žymūs mokiniai 

 Albinas Albertynas, buvęs Seimo narys
 Vytautas Budrys, Šiaulių rajono politikas
 Vitalija Kuliešienė, Panevėžio politikė
 Birutė Kulvinskienė, Akmenės rajono politikė
 Juozas Macevičius, hidrologas
 Rimas Mankus, Alytaus rajono politikas
 Rymantas Norkus, Šiaulių rajono politikas
 Lionė Pikelienė, Kauno rajono politikė
 Dalytė Rudzevičienė, Kauno rajono politikė
 Algimantas Šidlauskas, Prienų rajono politikas
 Česlovas Valadka, žurnalistas
 Albertas Vasiliauskas, miškininkas
 Birutė Vokietaitienė, Birštono politikė
 Algimantas Žemaitis, Alytaus rajono politikas

 Šaltiniai 

 Nuorodos 

 Kauno kolegijos akademiniai padaliniai 

Kategorija:Kauno kolegijos fakultetai
Kategorija:Kauno rajono savivaldybė